Neuvoston direktiivi 85/346/ETY, annettu 8 päivänä heinäkuuta 1985, direktiivin 77/388/ETY 14 artiklan 1 kohdan d alakohdan soveltamisalasta vapautettaessa tietty tavaroiden lopullinen maahantuonti arvonlisäverosta annetun direktiivin 83/181/ETY muuttamisesta



Virallinen lehti nro L 183 , 16/07/1985 s. 0021 - 0021

Suomenk. erityispainos Alue 9 Nide 1 s. 0123

Espanjank. erityispainos: Luku 09 Nide 2 s. 0003

Ruotsink. erityispainos Alue 9 Nide 1 s. 0123

Portugalink. erityispainos: Luku 09 Nide 2 s. 0003



NEUVOSTON DIREKTIIVI, annettu 8 päivänä heinäkuuta 1985, direktiivin 77/388/ETY 14 artiklan 1 kohdan d alakohdan soveltamisalasta vapautettaessa tietty tavaroiden lopullinen maahantuonti arvonlisäverosta annetun direktiivin 83/181/ETY muuttamisesta (85/346/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 ja 100 artiklan, ottaa huomioon komission ehdotuksen(), ottaa huomioon edustajakokouksen lausunnon(), ottaa huomioon talous- ja sosiaalikomitean lausunnon(), sekä katsoo, että direktiivissä 83/181/ETY() säädetään hyötyajoneuvojen polttoainesäiliöissä olevan polttoaineen vähimmäismäärästä, joka on maahantuonnissa vapautettava arvonlisäverosta, ja yhteisön sisäisten rajojen ylittämisen helpottamiseksi mainittua määrää olisi lisättävä ensimmäisessä vaiheessa jäsenvaltioiden välillä liikkuvien henkilökuljetukseen suunniteltujen ja sopivien ajoneuvojen osalta; toisessa vaiheessa neuvosto päättää komission ehdotuksesta mainitun määrän lisäämisestä jäsenvaltioiden välillä liikkuvien tavarakuljetukseen suunniteltujen ja sopivien ajoneuvojen osalta, ON ANTANUT TÄMÄN DIREKTIIVIN: 1 artikla Muutetaan direktiivi 83/181/ETY seuraavasti: 1. Korvataan 83 artikla seuraavasti: "83 artikla Jäsenvaltiot voivat rajoittaa hyötyajoneuvojen tavanomaisissa polttoainesäiliöissä olevaa polttoainetta koskevan vapautuksen soveltamisen: a) 200 litraan ajoneuvoa ja matkaa kohti, jos ajoneuvo saapuu kolmannesta maasta; b) - 200 litraan ajoneuvoa ja matkaa kohti vastikkeelliseen tai vastikkeettomaan tavarankuljetukseen suunniteltujen ja sopivien ajoneuvojen osalta tai - 600 litraan ajoneuvoa ja matkaa kohti vastikkeelliseen tai vastikkeettomaan enemmän kuin yhdeksän henkilön - kuljettaja mukaan lukien - kuljetukseen suunniteltujen ja sopivien ajoneuvojen osalta, jos ajoneuvo saapuu toisesta jäsenvaltiosta. Neuvosto päättää komission ehdotuksesta 1 päivään heinäkuuta 1986 mennessä perustamissopimuksessa määrättyjä tätä asiaa koskevia menettelyjä noudattaen ensimmäisen alakohdan b alakohdan ensimmäisessä luetelmakohdassa tarkoitettujen ajoneuvojen tavanomaisissa polttoainesäiliöissä olevan verosta vapautettuna maahan tuotavan polttoaineen määrän lisäämisestä." 2. Korvataan 84 artiklan a alakohta seuraavasti: "a) sellaisten hyötyajoneuvojen osalta, jotka suorittavat kansainvälisiä kuljetuksia kolmansista maista määräpaikkaan, joka sijaitsee jäsenvaltion linnuntietä enintään 25 kilometrin levyisellä raja-alueella, jos tällä alueella asuvat henkilöt suorittavat nämä kuljetukset;" 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet 1 päivään lokakuuta 1985 mennessä. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 8 päivänä heinäkuuta 1985. Neuvoston puolesta Puheenjohtaja J. SANTER () EYVL N:o C 95, 6.4.1984, s. 3 () EYVL N:o C 172, 2.7.1984, s. 15 () EYVL N:o C 248, 17.9.1984, s. 13 () EYVL N:o L 105, 23.4.1983, s. 38